Arab klublarining nomlari o‘zbek tilida qanday yozilishi ma’lum bo‘ldi

“Uff.uz” O‘zbekistondagi klublar matbuot xizmati, sport nashrlari va TV jurnalistlari arab klublarining nomini buzib, noto‘g‘ri talaffuz qilishi oldini olish maqsadida, ularni to‘g‘ri o‘qish qoidalarini keltirib o‘tdi.

“Al Shabab” emas, “Ash-Shabob” (“Ash-Shabab” — bu ham to‘g‘ri) bo‘ladi, “Al Nasr” emas, “An-Nasr” bo‘ladi, “Al Sadd” emas, “As-Sadd” bo‘ladi.
“Al-Jaish”, “Al-Ittihod”, “Al-Hilol”lar shunday yoziladi va o‘qiladi. Eslab qoling, orasida albatta chiziqcha bo‘ladi.
Arab tilida “oy harflari” va “quyosh harflari” degan iboralar bor. U shuni anglatadiki, quyosh harflari bunaqa payt ikkilanadi. Ya’ni, chiziqcha “-” dan keyin boshlanadigan quyosh harfi va chiziqchadan avvalgisi bir xil o‘qiladi va albatta “-” bilan yoziladi. Buni o‘zbekistonlik sharqshunos olimlar ham tasdiqlagan.
“Bunyodkor”ning bugungi (23-fevral) raqibi - “Al-Nasr” emas, “An-Nassr” bo‘ladi. Ikkita “s” harfi bor, bu BAAning bitta “s” harfi bilan yoziladigan “An-Nasr” jamoasidan farq qiladi.